ઘણીવાર એવું બને છે કે, આપણું કામમાં મન લાગતું નથી અથવા કુટુંબના સભ્યો વચ્ચે અનબન રહ્યા કરતી હોય અથવા વિના કારણે વિવાદ સર્જાઈ જતા હોય છે. જો તમારી સાથે પણ આવું કંઈક થઈ રહ્યુ હોય તો સમજી લેવું કે તે નકારાત્મક ઊર્જાનો પ્રભાવ છે. ઘરમાં સાફ-સફાઈ ન થવાથી, કોઈ બિમારી રહેવાથી અથવા કોઈ વ્યક્તિના આવવાથી પણ ક્યારેક નકારાત્મક ઊર્જા આવી જતી હોય છે. આ કારણે તે ઘરમાં રહેનારા સભ્યોને હેરાન થવું પડે છે. તેને દૂર કરવા માટે ફેંગશુઈ ક્રિસ્ટલ બોલનો પ્રયોગ જણાવામાં આવ્યો છે.